**מצות לימוד תורה (קידושין כט:-ל.) – חלק שני**

**הוא ללמוד או בנו, מי קודם?**

**תוספתא מסכת בכורות (צוקרמאנדל) פרק ו הלכה י**

לפדות את עצמו ולעלות לרגל פודה את עצמו ואחר כך עולה לרגל ר' יהודה אומר עולה לרגל ואחר כך פודה את עצמו שזו מצוה עוברת ללמוד תורה ולישא אשה לומד תורה ואחר כך נושא אשה ר' יהודה אמר אם אין יכול לישב בלא אשה נושא אשה ואחר כך לומד תורה הוא ללמוד תורה ובנו ללמוד תורה הוא לישא אשה ובנו לישא אשה הוא קודם את בנו ר' יהודה אומר אם היה בנו זריז ותורה מתקיימת בידו בנו קודמו:

**סוגייתנו קידושין כט:**

**רא"ש מסכת קידושין פרק א**

ת"ר הוא ללמוד ובנו ללמוד הוא קודם לבנו ר' יהודה אומר אם היה בנו זריז וממולא בנו קודמו כדרב יעקב בריה דרב אחא ב"ר יעקב דשדריה אבוה לקמיה דאביי כי אתא חזייה דלא מיחדדן שמעתתיה א"ל אנא עדיפנא מינך תוב את ואיזיל אנא אבל אי היה בנו עדיף היה שולח את בנו והיינו כר' יהודה וכן הילכתא:

**טור יורה דעה הלכות תלמוד תורה סימן רמה**

הוא היה צריך ללמוד ויש לו בן ללמוד ואין ידו משגת להספיק לשניהם אם שניהם שוין הוא קודם לבנו ואם בנו נבון ומשכיל מה שילמוד יותר ממנו בנו קודמו ה)ואף על פי שבנו קודם לא יבטל הוא ו)שכשם שמצווה עליו ללמד לבנו כך הוא מצווה ללמוד לעצמו.

**שו"ת דברי יציב חלק חושן משפט סימן מח-בביאור דברי בעל התניא הלכות ת"ת, קונטרס אחרון, סק"א**

ולפענ"ד נראה בביאור דבריו הקדושים, דכיון שיש חיוב עליו ללמד לתלמידים שיהיו מחודדים ומשוננים, דהיינו בתורה שבע"פ, אין סברא דבנו גרע מהם שמלמדו רק מקרא. ואם תאמר שלמקרא יש להקדים בנו לאחרים אבל בתושבע"פ בנו כמו אחר, זה אינו, דאם תאמר שמצוה עכ"פ ללמדו כמו תלמיד בודאי שגם בתושבע"פ מצוה להקדימו...וע"כ דהברייתא דלמדו מקרא לא להקדים איירי אלא לעיקר חיובא שרק מקרא, וא"כ זה נגד הספרי דחייב ללמד לתלמידים ולמה יגרע בנו מתלמידיו ודו"ק היטב...

י) ולפי דרכו של הרב בעל התניא היה נלע"ד לולי דברי קדשו, דכיון שיש חיוב עליו ללמוד בעצמו כל התורה כולה, וגם ללמד לתלמידים, איך יבטל ממצותו כדי ללמד לבנו, ומוכח דכוונת התורה במצות ולמדתם אותם את בניכם שישכור לו מלמד. ובודאי שלא בחנם...אבל על תושבע"פ שאסור בשכר [יו"ד סי' רמ"ו ס"ה] ממילא לא דברה תורה מזה, ואם שילמדנו בעצמו תושבע"פ הרי יבטל מלימוד עצמו להגיע לידיעת כל התורה. [וגם] בשלמא מקרא שהוא לזמן מוגבל היא כמצוה עוברת, וכמ"ש שם הרב התניא [דף תתכ"ז ע"א] לדרכו, משא"כ לתושבע"פ דאין גבול וארוכה מארץ מדה הרי יתבטל מצות ידיעת כל התורה מרוב ישראל שיצטרכו ללמוד עם בניהם ודו"ק...

ולפי זה מחמת עצם המצוה היה מוטל עליו ללמד לבנו גם תושבע"פ, (די"ל שהכל נכלל בולמדתם...) **אלא דמשום מצות ידיעת התורה דידיה נדחה הך מצוה. ולזה כשבנו ממולח אמרו דבנו קודם, וכעין מ"ש הפוסקים [עיין להלן סימן ע"ט ופ"א] דלגבי ת"ח לא אמרינן חייך קודמים ודו"ק.**